- Hindi News
- National
- मैट्रिक परीक्षा: पहले दिन 28 निष्कासित 24 दूसरे के बदले परीक्षा देते पकड़े गए
मैट्रिक परीक्षा: पहले दिन 28 निष्कासित 24 दूसरे के बदले परीक्षा देते पकड़े गए
बिना मोबाइल के इंट्री, बोर्ड अध्यक्ष ने खुद किया केंद्रों का निरीक्षण, ली तलाशी
एजुकेशनरिपोर्टर | पटना
बिहारबोर्ड की मैट्रिक परीक्षा राज्यभर में बुधवार से कड़ी सुरक्षा के बीच शुरू हुई। कदाचार के आरोप में 28 छात्रों को निष्कासित किया गया है। इनमें 5 पटना के छात्र हैं। वहीं 24 लोगों को दूसरे के बदले परीक्षा देते हुए पकड़ा गया। इसमें नालंदा में 14 तथा नवादा में 10 लोगों को गिरफ्तार किया गया है। पहले दिन अंग्रेजी की परीक्षा थी। उधर, अरवल के कुर्था स्थित शहीद जगदेव काॅलेज केंद्र पर हार्ट अटैक से वंशी थाना क्षेत्र के दाउदपुर गांव के निवासी रामकेवल सिंह की पुत्री अंशु कुमारी की मौत हो गई।
बोर्ड अध्यक्ष आनंद किशोर ने बताया कि पहले दिन सभी 38 जिलों में कुल 1532 केंद्रों पर दो पालियों में कड़ी सुरक्षा के बीच स्वच्छ एवं कदाचार मुक्त परीक्षा हुई। कहीं से भी कोई गड़बड़ी की शिकायत नहीं है। परीक्षा के पहले दिन पहली पाली में 4 लाख 46 हजार 632 छात्राओं तथा 4 लाख 52 हजार 441 छात्रों को एडमिट कार्ड जारी किया गया था।
वहीं दूसरी पाली में 4 लाख 19 हजार 623 छात्राओं तथा 4 लाख 44 हजार 727 छात्रों को शामिल होना था। कुल 17 लाख 63 हजार 423 परीक्षार्थियों ने फाॅर्म भरा था, जिसमें 8 लाख 97 हजार 168 छात्र तथा 8 लाख 66 हजार 255 छात्राएं शामिल हैं।
tgl_Latn sot_Latn hin_Deva hin_Deva hin_Deva bho_Deva hin_Deva hin_Deva hin_Deva